“જા.. કોર્નર પર સતીશકાકાના “ડોનટ સ્ટોર” માં જઈને કાલનાં વધેલાં ડોનટસ લઇ આવ તો.. કહેજે કે હિસાબ સાંજે સમજી લઈશું.” ..મોટલ માલિક રમેશભાઈએ પોતાના દીકરાને દોડાવતાં કહ્યું. થોડી વારે દીકરો ડોનટની ટ્રે લઈને આવ્યો એટલે “કોમ્પ્લીમેન્ટરી બ્રેકફાસ્ટ” ના બોર્ડ નીચે મૂકેલા ટેબલ પર છોકરાને ટ્રે મુકવાનું કહીને તેમણે ટ્રે પર ચિટ્ઠી લગાડી દીધી, જેની પર લખ્યું હતું.. “ફ્રેશ ડોનટસ ફોર અવર વેલ્યુએબલ ગેસ્ટસ.”